एजुकेशन भास्कर को ई-मेल और एसएमएस के जरिए लगातार सवाल मिल रहे हैं। आज पढ़िए मीडिया स्टडीÊा से जुड़े सवालों के जवाब..
फिल्म और मीडिया से जुड़े सवाल-जवाब
- मीडिया मैनेजमेंट की डिग्री और डिप्लोमा में से क्या बेहतर है? क्या इससे प्लेसमेंट पर कोई फर्क पड़ेगा?
डिग्री और डिप्लोमा में मूलभूत फर्क बस इतना है कि डिग्री दो साल की होती है और डिप्लोमा एक साल का। प्लेसमेंट के दौरान इस एक साल के फर्क को एक्सपीरिएंस की तरह माना जाता है, इसलिए डिग्री करने वाले का पैकेज थोड़ा ज्यादा हो सकता है। इसके अलावा दोनों के काम और जिम्मेदारियां एक जैसी होती हैं।
- बीएससी इलेक्ट्रॉनिक मीडिया में करने के बाद मीडिया मैनेजमेंट में पोस्ट ग्रेजुएशन बेहतर है या एमएससी इलेक्ट्रॉनिक मीडिया?
एमएससी इलेक्ट्रॉनिक मीडिया और मीडिया मैनेजमेंट में पोस्ट ग्रेजुएशन दोनों अच्छे हैं, इनमें से किसी एक को चुनना आपकी अपनी रुचि पर निर्भर करता है। जहां तक जॉब अपॉच्यरुनिटीज का सवाल है तो मीडिया में कॉपरेरेट कल्चर के प्रचलन के साथ मैनेजमेंट के क्षेत्र में भी स्कोप काफी बढ़ा है।
- एनिमेशन में डिप्लोमा करने के बाद क्या स्कोप है?
एनिमेशन में डिप्लोमा करने के बाद आप टीवी चैनल, प्रोडक्शन हाउस, स्टूडियो, एड एजेंसी आदि में काम कर सकते हैं। एनिमेशन फिल्म्स और वीडियो गेम्स इंडस्ट्री में भी इसके लिए काफी स्कोप है। नासकॉम की एक रिपोर्ट के अनुसार भारत में एनिमेशन इंडस्ट्री हर साल २२ प्रतिशत की दर से बढ़ रही है। इसलिए आने वाले सालों में भी इसमें नौकरी की संभावनाएं बढ़ेंगी।
- मैंने फिल्म प्रोडक्शन में बीएससी किया है। प्रोडक्शन हाउस में इंटर्नशिप करने का क्या फायदा मिलेगा?
प्रोडक्शन हाउस में इंटर्नशिप करने से आपको फिल्म प्रोडक्शन के बेसिक्स के बारे में पता चलेगा, जो आगे चलकर जॉब हासिल करने में आपके लिए मददगार होगा।
- मीडिया स्टडीज और जर्नलिज़्म के लिए देश के सबसे अच्छे इंस्टीट्यूट्स के बारे में जानकारी दें।
इंडियन इंस्टीट्यूट ऑफ मास कम्युनिकेशन जर्नलिज्म के लिए देश में सबसे अच्छा संस्थान माना जाता है। इसके अलावा जेवियर्स इंस्टीट्यूट ऑफ मास कम्युनिकेशन, माखनलाल चतुर्वेदी विश्वविद्यालय, भोपाल, दिल्ली विश्वविद्यालय, फिल्म एंड टेलीविजन इंस्टीट्यूट ऑफ इंडिया, पुणो, मुद्रा इंस्टीट्यूट ऑफ कम्युनिकेशन आदि संस्थानों में मीडिया स्टडीज और जर्नलिज़्म के कोर्स कराए जाते हैं।
नॉलेज :
ऑस्कर विजेता बेच नहीं सकते अपनी ट्रॉफी
ऑस्कर विनर्स अपनी अवॉर्ड विनिंग ट्रॉफी को बेच नहीं सकते। १९५क् में बने नियम के अनुसार यदि अवॉर्ड जीतने वाले या उनके रिश्तेदार ट्रॉफी को बेचना चाहें तो उन्हें सबसे पहले एकेडमी को ही इसके लिए प्रस्ताव देना होगा जो एक डॉलर में उसे खरीदेगी। १९५क् में बने नियम के मुताबिक अवॉर्ड की घोषणा होने के बाद विजेताओं को एकेडमी के साथ इस संबंध में करार करना होता है। यदि वे करार पर हस्ताक्षर से इंकार करते हैं, तो ट्रॉफी एकेडमी के पास ही रह जाती है। हालांकि पुरानी ट्रॉफियां कई बार करोड़ों रुपए में खुले बाजार में नीलाम होती हैं। माइकल जैक्सन ने 1999 में करीब 10 लाख डॉलर (52 करोड़ रुपए) में डेविड सेल्जेनिक की ट्रॉफी खरीदी थी ।
रोचक :
मशहूर फिल्मों की अनसुनी बातें
- मॉन्सटर्स इंक में में बू के पास जो गुड़िया है वह टॉय स्टोरी का पात्र वुडी है।
- चीन के बोर्ड ऑफ सेंसर्स ने जिस पहली जेम्स बॉण्ड फिल्म को पास किया वह थी केसिनो रॉयल।
- 101 डलमेशियन्स और वेन्डी ही दो डिज्नी फिल्में हैं जिनमें आखिर तक पात्रों के माता-पिता जीवित रहते हैं।
- द बर्डस फिल्म में टिप्पी हेंनड्रेन को वाकई में एक पक्षी ने घायल कर दिया था।
- एडॉल्फ हिटलर की पसंदीदा फिल्म किंग कॉन्ग थी।
भास्कर एक्सपर्ट पैनल
आनंद प्रधान, एजुकेशनिस्ट, नई दिल्ली
अमित आहूजा, कॅरिअर काउंसलर, कोटा
hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva kas_Deva awa_Deva bho_Deva